-Ջայլամի քաղաքականությունը թողնելով ջայլամներին։ Տես, այսօր հայաստանյան մեդիայում Արցախը դարձել է միայն ֆորս մաժորի թեմա՝ երկու տեսակի տեղեկատվական հոսքերի ճակատ է բացվել, երկուսն էլ պատերազմական համատեքստում՝ մեր մեդիայում կամ մենք հիմնահատակ ավերում ենք հակառակորդի կրակակետերը ու նրա պորտը տեղը դնում , կամ էլ զոհված զինվորի մասին կարճ հաղորդագրություն ենք տալիս և Արցախի մասին լրատվությունն այսպիսով ավարտում։ Այսպիսով՝ մենք զբաղվում ենք ոչ թե խաղաղության, այլ հենց պատերազմի քարոզչությամբ, որն Արցախը դարձնում է զուտ բացասական սպասումների դաշտ, որը նույն վերաբնակեցման մեջքին խփող, վերաբնակեցումը վիժեցնող ամենակարճ ճանապարհն է։ Այսպես մենք կորցնում ենք իրական Արցախը, նրա ապրող, արարող հողն ու մարդկանց։ Մենք ինչպե՞ս կարող ենք միասնական ջանքով թոթափել այս մեդիակարծրատիպը, ինչպես դուրս գալ այս փակ շղթայից, իհարկե չվնասելու սկզբունքը երբեք ու երբեք չմոռանալով։